Diari Oficial de la Generalitat Valenciana


Sumari del DOGV 3172, del 29-01-1998 (1998/220)

ORDRE de 4 de desembre de 1997, de la Conselleria d'Ocupació, Indústria i Comerç, per la qual es modifica la disposició addicional primera de l'Ordre de 12 de juny de 1997, de la mateixa Conselleria, reguladora d'ajudes al Programa Integrat de Mesures de Foment d'Ocupació a la Vall d'Uixó i de convocatòria d'aquestes per l'exercici 1997.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3172

Data del DOGV
:   29-01-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/220


Data del document
:   04-12-1997

Organisme emissor
:   Conselleria d'Ocupació, Indústria i Comerç

Tipus de document
:   Ordre

Anàlisi jurídica

ORDRE de 4 de desembre de 1997, de la Conselleria d'Ocupació, Indústria i Comerç, per la qual es modifica la disposició addicional primera de l'Ordre de 12 de juny de 1997, de la mateixa Conselleria, reguladora d'ajudes al Programa Integrat de Mesures de Foment d'Ocupació a la Vall d'Uixó i de convocatòria d'aquestes per l'exercici 1997. [1998/X220]
  
La gestió administrativa del Programa de Mesures de Foment d'Ocupació a la Vall d'Uixó i l'avaluació de les sol·licituds presentades a l'empara d'aquest, permeten i exigeixen optimar els recursos assignats a l'esmentat programa; de manera que, sense variar el seu finançament màxim, s'hi puguen acollir el major nombre de sol·licituds, a través de la reassignació de les disponibilitats afectes a les diverses mesures integrants del programa.
  
En virtut d'això i fent ús de les facultats que m'atorguen la Llei 5/1983, de 30 de desembre, de Govern Valencià, la Llei de Pressupostos de la Generalitat Valenciana per a l'exercici 1997, i el Reglament Orgànic i Funcional de la Conselleria d'Ocupació, Indústria i Comerç, aprovat pel Decret del Govern Valencià 34/1997, de 26 de febrer,
  
ORDENE
  
Article únic
  
Es modifica la disposició addicional primera de l'Ordre de 12 de juny de 1997 de la Conselleria d'Ocupació, Indústria i Comerç, per la qual es regulen les ajudes al Programa Integrat de Mesures de Foment d'Ocupació a la Vall d'Uixó (PIMFEVALL) i s'hi convoquen per a l'exercici 1997, que queda redactada en els següents termes:
  
«Per a l'exercici 1997 i de conformitat amb allò que s'estableix en la Llei 4/1996, de 30 de desembre, de Pressupostos de la Generalitat Valenciana, les ajudes previstes en aquesta ordre es finançaran a càrrec de les línies 405 i 703 del programa pressupostari 322.10. La dotació màxima serà de 41.764.736 pessetes per al capítol IV i 14.023.395 de pessetes per al capítol VII.
  
La dotació del capítol IV es dividirà, d'acord amb els programes, de la forma següent:
  
Programa d'Autoocupació: 01.105.397 pessetes.
  
Programa de Contractacions:
  
Contractació indefinida d'aturats i contractació temporal per part de l'Ajuntament de la Vall d'Uixó: 03.336.409 pessetes, de les quals 89.484.793 pessetes seran finançades pel Fons Social Europeu.
  
Conversions de contractes temporals en indefinits i manteniment d'agències de desenvolupament local i ILO (Iniciatives Locals d'Ocupació): 69.697.733 pessetes, de les quals 9.541.998 pessetes seran finançades pel Fons Social Europeu».
  
DISPOSICIÓ FINAL
  
Aquesta ordre entrarà en vigor el dia de la seua data, sense perjudici que es publique en el Diari Oficial de la Generalitat Valenciana.
  
València, 4 de desembre de 1997
  
El conseller d'Ocupació, Indústria i Comerç,
  
DIEGO SUCH PÉREZ